গুজরাত
গুজরাট (গুজরাটি: ગુજરાત; /ˌɡʊdʒəˈrɑːt/ GUUJ-ə-RAHT, স্থানীয়ভাবে: [ˈɡudʒəɾat̪] (শুনুন)) ভারতের পশ্চিমে অবস্থিত রাজ্য। এই রাজ্যের অধিবাসীরা প্রধানত গুজরাটি। লোথাল ও ধোলাবীরার মতো প্রাচীন সিন্ধু সভ্যতার কয়েকটি কেন্দ্র এই রাজ্যে অবস্থিত। প্রাচীন কাল থেকেই ভারতের অর্থনৈতিক ইতিহাসে গুজরাট এক গুরুত্বপূর্ণ স্থানের অধিকারী। প্রাচীন ও বর্তমান ভারতের কয়েকটি প্রধান বন্দর এই রাজ্যে অবস্থিত। এই কারণে গুজরাট প্রাচীন কাল থেকেই ভারতের একটি গুরুত্বপূর্ণ বাণিজ্যকেন্দ্রও বটে। বিশ্বের অন্যতম প্রাচীন বন্দর লোথালও এই রাজ্যে অবস্থিত ছিল। ভারতের স্বাধীনতা আন্দোলনের পুরোধা ব্যক্তিত্ব মহাত্মা গান্ধী এবং পাকিস্তান রাষ্ট্রের স্থপতি মুহাম্মদ আলী জিন্নাহ ছিলেন গুজরাটি। বর্তমানে গুজরাতের অর্থব্যবস্থা ভারতের দ্রুত বর্ধনশীল অর্থব্যবস্থাগুলির অন্যতম।